มันเป็นตุ่มแดงๆตรงกะพุ้งแก้มทั้ง2ข้างไม่มีอาการเจ็บเลือดไม่ออกนะครับและไม่มีขนาดใหญ่ขึ้นเลยผมควรไปหารึปล่าวครับ
สวัสดีครับ ตุ่มตรงกระพุ้งแก้ม โดยทั่วไปมักจะเกิดจากเลือดออกจากเส้นเลือดฝอย แล้วคั่งอยู่ใต้ชั้นเยื่อบุ ซึ่งอาจเกิดจากการเผลอไปกัด หรือ กระแทกกระพุ้งแก้ม ได้ครับ ณ ตอนนี้ หากตุ่มมีขนาดไม่ใหญ่ ไม่ได้คลำเป็นก้อนชัดเจน ก็ยังไม่มีอะไรบ่งบอกว่าเป็นก้อนเนื้อร้ายครับ อาจจะสังเกตไปก่อนได้ครับแต่ถ้าหากตุ่มใหญ่ขึ้น มีเลือดออก สีผิดจากเนื้อเยื่อโดยรอบ คลำได้ก้อน ก็ควรพบแพทย์เพื่อตรวจวินิจฉัยต่อไปครับ